Publication: Magyar Közlöny
Issue: MK-1998-54 (Year: 1998, Number: 54)
Era: 1990-2004
Section: a 45/1998. (VI. 24.) IKIM rendelethez
Paragraph Index: 624

a 45/1998. (VI. 24.) IKIM rendelethez Az idegenforgalmi célból hasznosított magánszálláshelyek osztályba sorolási, illetve minősítési követelményei I. A fizetővendéglátó szálláshely osztályba sorolási követelményei Fizetővendéglátás a magánszálláshelyek idegenforgalmi célú hasznosításáról szóló 110/1997. (VI. 25.) Korm. rendeletben szabályozott magánszállásadói tevékenység. Egycsillagos fizetővendéglátó szálláshely Az egycsillagos fizetővendéglátó szálláshelynek legalább a következő követelményeknek kell megfelelnie: Többemeletes házban lévő fizetővendéglátó szálláshely esetén: Lift: negyedik emelettől kötelező (a félemelet és a magasföldszint nem számít emeletnek). Ügyelet: a szállásadó vagy megbízottja biztosítja. A szobák nagysága: Egyágyas: legalább 8 négyzetméter. Egynél több ágyas: a további ágyanként 4—4 négyzetméter. Maximális ágyszám: 4 ágy szobánként. Bútorzat: asztal, az ágyszámnak megfelelő ülőalkalmatosság és ruhatárolási lehetőség, az ágybetét mérete legalább 90× 190 cm. Szobák fűtése: hideg napokon (a szobahőmérséklet nem haladja meg a 15 ˚C-t) legalább +20 ˚C hőmérséklet. Világítás: legalább egy központi (mennyezeti) lámpa (világítótest). Vizesblokk: a szállásadóval közös használatú fürdőszoba vagy mosdó, WC. Ivóvízellátás: ha a lakásban található folyóvíz fogyasztásra alkalmatlan, ezt fel kell tüntetni, és egyúttal a szállásadó gondoskodik az ivóvíz beszerzéséről. Kétcsillagos fizetővendéglátó szálláshely Megfelel az egycsillagos fizetővendéglátó szálláshely követelményeinek a következő kiegészítésekkel: Maximális ágyszám: 3 ágy + 1 pótágy szobánként. Világítás: a központi világításon kívül helyi világítás biztosítása legalább a vendégágyaknál. Vizesblokk: Többletkövetelmény: elkülönített zuhanyozó és törülköző a vendégek részére. A törülköző és az ágynemű cseréje egyidejűleg történik. 1998/54. szám Ivóvízellátás: a vendégek részére kötelező ivóvizet biztosítani. Takarítás: 3 naponta, kivéve, ha a vendéggel kötött külön megállapodásból más következik. Ha a szállásadó reggeli vagy egyéb panziós étkeztetési szolgáltatást nyújt a vendégek részére, külön étkezőhelyiség kialakítása szükséges. Háromcsillagos fizetővendéglátó szálláshely Megfelel a kétcsillagos fizetővendéglátó szálláshely követelményeinek a következő kiegészítésekkel: Lift: a negyedik emelettől kötelező. Maximális ágyszám: 2 ágy + 1 pótágy. Bútorzat: Többletkövetelmény: tükör, a vendégek részére külön hűtőszekrény és színes tv. Szobák fűtése: a vendég által szabályozható szobafűtés. Vizesblokk: a vendégek részére külön fürdőszoba és WC. Ágynemű- és törülközőcsere legalább 3 naponta. Takarítás: naponta, kivéve, ha a vendéggel kötött külön megállapodásból más következik. Telefon: telefonálási lehetőség a szálláshelyen belül. Appartman Az appartmannak legalább a következő követelményeknek kell megfelelnie: Ügyelet: a szállásadó vagy a megbízottja biztosítja. Lift: a negyedik emelettől kötelező (félemelet és magasföldszint nem számít emeletnek). A szobák nagysága: Egyágyas: legalább 8 négyzetméter. Egynél több ágyas: a további ágyanként 4—4 négyzetméter. Maximális ágyszám: 2 ágy+2 pótágy szobánként. Bútorzat: asztal, tükör, az ágyszámnak megfelelő ülőalkalmatosság és ruhatárolási lehetőség. Az ágybetét mérete legalább 90× 190 cm. A vendégek részére külön hűtőszekrény és a vendég kérésére színes tv. Szobák fűtése: a vendég által szabályozható szobafűtés. Világítás: a központi világításon kívül helyi világítás legalább a vendégágyaknál. Vizesblokk: a vendégek részére külön fürdőszoba és WC, ágynemű- és törülközőcsere legalább 3 naponta, a vendég részére külön törülköző szolgáltatása, amelynek cseréje az ágyneműjével egyidejűleg történik. Ivóvízellátás: ivóvíz biztosítása a vendégek részére kötelező. Telefon: telefonálási lehetőség a szálláshelyen belül. Takarítás: naponta, kivéve, ha a vendéggel kötött külön megállapodásból más következik. A vendégek részére felszerelt konyha áll rendelkezésre. Appartman de Lux Megfelel az appartman követelményeinek a következő kiegészítésekkel: Lift: a második emelettől kötelező. Bútorzat: Többletkövetelmény: szobaszéf. Szobák fűtése: a hálószoba és a nappali szoba klimatizált. Vizesblokk: ágynemű- és törülközőcsere a vendégek kérésére akár naponta. A vendégek részére mikrohullámú sütővel, kenyérpirítóval, kávéfőzővel, teafőzővel és az egyéb szükséges kiegészítőkkel felszerelt konyha áll rendelkezésre. II. A falusi szállásadás keretében hasznosított magánszálláshely minősítési követelményei I. Általános értelmezések Falusi magánszálláshely a nem kiemelt gyógy-, kiemelt üdülő-, gyógy- vagy üdülőhelyeken kívüli községekben és a már kialakult tanyás térségekben idegenforgalmi célra hasznosított lakás, üdülő és egyéb épület (épületrész) a hozzájuk tartozó helyiségekkel és területekkel együtt.

Source: https://magyarkozlony.hu/hivatalos-lapok/e8bf0b5dd7429d7f9267da29a731493dd0447abf/dokumentumok/dca03c857c25ae9b4e1c4fe979da74fd072b6874/letoltes